‘अमृत सागर लापरवाही व उदासीनता का शिकार’
रतलाम | एक तरफ पूरी दुनिया स्वच्छ पेयजल के स्रोतों को बचाने के लिए चिंतित व प्रय|शील है वहीं नदियां व कुओं की पूजा करने वाले भारत में प्राचीन जलस्रोतों की दुर्दशा हो रही है। यह चिंता का विषय है। अत: इसकी सफाई के लिए जल्द से जल्द अभियान चलाया जाना चाहिए।
यह मांग रतलाम प्रेस क्लब के अध्यक्ष सुरेन्द्र जैन ने मप्र शासन से की है। उन्होंने बताया 1880 में तत्कालीन महाराजा द्वारा रतलाम की पूर्व दिशा में प्रवेश द्वार बनवाया गया था। यहां बने अमृतसागर की पवित्रता बनाए रखने के लिए गढ़ कैलाश मंदिर और जैन मंदिर भी बने। ये कार्य तत्कालीन दीवान मुंशी शाहमत अली के कार्यकाल में हुए थे। सरकार व स्थानीय निकाय की कार्य प्रणाली के कारण अक्षय जलस्रोत अमृत सागर गंदे नाले में तब्दील हो गया है और जलकुंभी से पटा है। जैन ने इसे बचाने व संवारने के लिए सभी जनप्रतिनिधियों, राजनीतिक दलों, सामाजिक संस्थाओं व मीडिया जगत द्वारा जागरूक नागरिकों के साथ मिलकर सामूहिक प्रयास करने की आवश्यकता जताई है।
hin_Deva hin_Deva hin_Deva